Diari Oficial de la Generalitat Valenciana


Sumari del DOGV 6575, del 28-07-2011 (2011/8388)

RESOLUCIÓ de 20 de juliol de 2011, de la Conselleria d'Economia, Indústria i Comerç, per la qual es convoca l'alçament d'actes prèvies a l'ocupació de determinades finques afectades per l'execució del projecte per a la repotenciació de la línia elèctrica de transport a 220 kV, de la línia elèctrica a 132 kV, doble circuit, dúplex, ST Villanueva-ST Gandia, amb línia entrada/eixida a la nova ST Valldigna, als termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia, a la província de València. (Exp. Atline/2009/168/46; Juexpr/2011/6).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6575

Data del DOGV
:   28-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8388


Organisme emissor
:   Conselleria d'Economia, Indústria i Comerç

Tipus de document
:   Resolució

RESOLUCIÓ de 20 de juliol de 2011, de la Conselleria d'Economia, Indústria i Comerç, per la qual es convoca l'alçament d'actes prèvies a l'ocupació de determinades finques afectades per l'execució del projecte per a la repotenciació de la línia elèctrica de transport a 220 kV, de la línia elèctrica a 132 kV, doble circuit, dúplex, ST Villanueva-ST Gandia, amb línia entrada/eixida a la nova ST Valldigna, als termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia, a la província de València. (Exp. Atline/2009/168/46; Juexpr/2011/6). [2011/8388]  
Per la Resolució de la Direcció General d'Energia, de 29 de desembre de 2010, s'ha autoritzat, declarat la utilitat pública i aprovat l'execució de les instal·lacions corresponents al projecte per a la repotenciació de la línia elèctrica de transport a 220 kV, de la línia elèctrica a 132 kV, doble circuit, dúplex, ST Villanueva-ST Gandia, amb línia entrada/eixida a la nova ST Valldigna, als termes municipals de Villanueva de Castellón, Senyera, Manuel, la Pobla Llarga, l'Ènova, Rafelguaraf, Sant Joanet, Barxeta, Simat de la Valldigna, Benifairó de la Valldigna, Tavernes de la Valldigna, Xeraco, Xeresa i Gandia, després de la corresponent informació pública. L'esmentada declaració d'utilitat pública, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el conseller d'Economia, Indústria i Comerç, per complir el que s'ha disposat en l'esmentat article 52 de la Llei d'Expropiació Forçosa, ha resolt:  
Convocar els titulars dels béns i drets afectats perquè compareguen als ajuntaments on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix l'esmentat article, portar a cap l'alçament de les actes prèvies a l'ocupació i, si és procedent, el de les d'ocupació definitiva.  
  
Totes les persones interessades, així com les que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució. Podran fer-se acompanyar dels seus perits i un notari, si ho consideren oportú, amb les despeses al seu càrrec.  
L'alçament d'actes tindrà lloc els pròxims dies 26 de setembre de 2011, a partir de les 11.00 hores, a les dependències de l'Ajuntament de Villanueva de Castellón, i a partir de les 12.30 hores, a les de l'Ajuntament de Senyera; el dia 27 de setembre de 2011, a partir de les 09.30 hores, a les dependències de l'Ajuntament de Manuel; el dia 28 de setembre de 2011, a partir de les 09.30 hores, a les dependències de l'Ajuntament de Sant Joanet; a partir de les 11.00 hores, a les de l'Ajuntament de la Pobla Llarga, i a partir de les 13.00 hores, a les de l'Ajuntament de l'Ènova; el dia 29 de setembre de 2011, a partir de les 09.30 hores, a les dependències de l'Ajuntament de Rafelguaraf; el dia 30 de setembre de 2011, a partir de les 09.30 hores, a les dependències de l'Ajuntament de Barxeta; el dia 3 d'octubre de 2011, a partir de les 11.00 hores, i els dies 4 i 5 d'octubre, a partir de les 09.30 hores, a les dependències de l'Ajuntament de Simat de la Valldigna; el dia 5 d'octubre de 2011, a partir de les 12.30 hores, a les dependències de l'Ajuntament de Benifairó de la Valldigna; el dia 6 d'octubre de 2011, a partir de les 09.30 hores, a les dependències de l'Ajuntament de Xeraco; el dia 7 d'octubre de 2011, a partir de les 09.30 hores, a les dependències de l'Ajuntament de Xeresa; el dia 10 d'octubre de 2011, a partir de les 11.00 hores, a les dependències de l'Ajuntament de Gandia; els dies 11, 13 i 14 d'octubre de 2011, a partir de les 09.30 hores, a les dependències de l'Ajuntament de Tavernes de la Valldigna.   
  
L'ordre d'alçament d'actes es comunicarà a cada interessat mitjançant l'oportuna cèdula de citació; la relació de titulars convocats apareixerà al tauler d'edictes dels ajuntaments assenyalats i al final d'este anunci.  
S'informa que esta publicació es fa, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, tot i haver-se intentat la notificació, no s'hi haguera pogut efectuar.   
En l'expedient d'expropiació, Red Eléctrica de España, SAU, assumirà la condició de beneficiària.  
  
València, 20 de juliol de 2011.- El conseller d'Economia, Indústria i Comerç: Enrique Verdeguer Puig.  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
